次韵子瞻吳中田婦嘆
作者：蘇轍
朝代：宋

paragraphs: 久雨得晴唯恐遲，既晴求雨來何時。
今年舟楫委平地，去年簑笠爲裳衣。
不知天公誰怨怒，棄置下土塵與泥。
丈夫强健四方走，婦女齷齪將安歸。
塌然四壁倚機杼，收拾遺粒吹糠粞。
東鄰十日營一炊，西鄰誰使救汝饑。
海邊唯有鹽不旱，賣鹽連坐收嬰兒。
傳聞四方同此苦，不關東海誅孝婦。